smcproject/ml-wiki-sentences huggingface dataset:
2006 ↑ John Heckewelder (Loskiel): Conoys, Ganawese, etc. explains Charles A. Hanna (Vol II, 1911:96, Ganeiens-gaa, Margry, i., 529; ii., 142–43,) using La Salle's letter of August 22, 1681 Fort Saint Louis (Illinois) mentioning "Ohio tribes" for extrapolation.
↑ Hanna 1911:158 ↑ Editor: Alvin M. Josephy, Jr., by The editors of American Heritage Magazine (1961).
"The American Heritage Book of Indians" pages 188–219.
American Heritage Publishing Co., Inc ↑ ↑ ↑ ↑ ↑ ↑ Pritzker 441 ↑ ↑ ↑ ↑ Nevius, Michelle and James, "New York's many 9/11 anniversaries: the Staten Island Peace Conference" , Inside the Apple: A Streetwise History of New York City , September 8, 2008.
Retrieved September 24, 2012.
↑ Scheltema, Gajus and Westerhuijs, Heleen (eds.), Exploring Historic Dutch New York .
Museum of the City of New York/Dover Publications, New York (2011).
ISBN 978-0-486-48637-6 ↑ ↑ ↑ ↑ Chen, David W. "Battle Over Iroquois Land Claims Escalates" , The New York Times .
May 16, 2000.
Retrieved April 11, 2008.
↑ ↑ ↑ ↑ {{ cite web }} :  CS1 maint: others ( link ) ↑ ↑ ↑ ↑ ↑ {{ cite web }} : Unknown parameter | lastauthoramp= ignored ( | name-list-style= suggested) ( help ) ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
ലോറ ലിന്നെ ഇംഗ്ലീഷ് വിലാസം https://ml.wikipedia.org/wiki/Laura_Linney
ഒരു അമേരിക്കൻ നടിയും ഗായികയുമായ ലോറാ ലെഗെറ്റ് ലിന്നെ (ജനനം: ഫെബ്രുവരി 5, 1964) രണ്ട് ഗോൾഡൻ ഗ്ലോബ് അവാർഡുകളും നാല് പ്രൈം ടൈം എമ്മി അവാർഡുകളും ഉൾപ്പെടെ നിരവധി പുരസ്കാരങ്ങൾ നേടിയിട്ടുണ്ട്.
മൂന്ന് അക്കാഡമി അവാർഡുകളും നാല് ടോണി അവാർഡുകളും നാമനിർദ്ദേശം ചെയ്യപ്പെട്ടിരുന്നു.
1990-ൽ ബ്രോഡ്വേ അരങ്ങേറ്റം പൂർത്തിയാക്കിയതിനുശേഷം, 2002-ലെ ദി ക്രൂസിബിൾ , എന്ന ചിത്രത്തിലെ അഭിനയത്തിന് ടോണി അവാർഡിനുള്ള നാമനിർദ്ദേശം സ്വീകരിച്ചു.
സൈറ്റ് അൺസീൻ (2004), ടൈം സ്റ്റാൻഡ്സ് സ്റ്റിൽ (2010), ദി ലിറ്റിൽ ഫോക്സെസ് (2017) എന്നീ ചിത്രങ്ങളിലും അഭിനയിച്ചു .
വൈൽഡ് ഐറിസ് (2001) എന്ന ടെലിവിഷൻ ചിത്രത്തിനുള്ള ആദ്യ എമ്മി അവാർഡും ലഭിച്ചതിനെ തുടർന്ന് ഫ്രാസിയർ (2003-04), മിനി ജോൺ ആഡംസ് (2008) എന്നിവയ്ക്ക് സിറ്റ്കോം വിജയികളായി.
2010–13-ൽ ഷോടൈം സീരീസിൽ ദ ബിഗ് സി എന്ന ചിത്രത്തിൽ അഭിനയിച്ചു.
2013-ൽ അവർ നാലാം എമ്മി കിരീടം നേടി.
ഇപ്പോൾ നെറ്റ്ഫിക്സ് സീരീസ് ഓസാർക്കിൽ അഭിനയിക്കുന്നു.
ലിന്നെ അംഗീകാരമുള്ള ഒരു ചലച്ചിത്ര നടിയായായി മാറിയിരുന്നു.
ലോറെൻസോസ് ഓയിൽ (1992) എന്ന ചിത്രത്തിൽ ആദ്യമായി അഭിനയിച്ചു.
യു കാൻ കൗണ്ട് ഓൺ മീ (2000), കിൻസി (2004), ദി സാവേജെസ് (2007) എന്നിവയ്ക്ക് അക്കാഡമി അവാർഡുകൾ ലഭിച്ചു.
പ്രൈമൽ ഫീയർ (1996), ദി ട്രൂമാൻ ഷോ (1998), മിസ്റ്റിക് റിവർ (2003), ലൗവ് ആക്ട്വലി (2003), ദി സ്ക്വിഡ് ആന്റ് ദി വേൽ (2005), ദി നാനി ഡയറിസ് (2007), സള്ളി (2016), ടീനേജ് മുട്ടൻറ് നിൻജ ടർട്ടൈൽസ്: ഔട്ട് ഓഫ് ഷാഡോസ് (2016) എന്നിവയിലും അഭിനയിച്ചു.
ലിന്നേ മൻഹാട്ടനിൽ ജനിച്ചു.
അമ്മ മിറിയം ആൻഡേഴ്സൻ "ആൻ" പെഴ്സ് (née ലെഗെറ്റ്) സ്മാരക സ്ലോൺ കേറ്ററിംഗ് കാൻസർ സെന്ററിലെ ഒരു നഴ്സായിരുന്നു.
പിതാവ് റോമുലസ് സക്കറിയ ലിന്നി IV (1930-2011) നാടകകൃത്തും പ്രൊഫസ്സറുമായിരുന്നു.
ഇന്റർനെറ്റ് മൂവി ഡാറ്റാബേസിൽ നിന്ന് ലോറ ലിന്നെ ലോറ ലിന്നെ at the Internet Broadway Database Laura Linney Archived 2016-09-22 at the Wayback Machine at Internet Off-Broadway Database BlackFilm interview (August 2005) Combustible Celluloid interview (February 17, 2003) Laura Linney Profile by The New York Times Magazine (July 2010) Laura Linney at Emmys.com കുറിപ്പുകൾ
നോറ സെഹറ്റ്നർ ഇംഗ്ലീഷ് വിലാസം https://ml.wikipedia.org/wiki/Nora_Zehetner
നോറ ഏഞ്ചല സെഹറ്റ്നർ (ജനനം: ഫെബ്രുവരി 5, 1981) ഒരു അമേരിക്കൻ ചലച്ചിത്ര-ടെലിവിഷൻ അഭിനേത്രിയാണ്.
ടെക്സസിലെ എൽ പാസോയിൽ നാൻസി ലിന്നിന്റെയും (മുമ്പ്, നെൽസൺ) ജോൺ കരോൾ സെഹെറ്റ്‌നറുടെയും മകളായി നോറ സെഹറ്റ്നർ ജനിച്ചു.
എൽ പാസോയിലേക്ക് മടങ്ങിപ്പോകുന്നതിനുമുമ്പ് ഡാളസിന്റെ പ്രാന്തപ്രദേശമായ ടെക്സസിലെ റിച്ചാർഡ്സണിലുള്ള പ്രാഥമിക വിദ്യാലയത്തിൽ പഠനത്തിന് ചേർന്നു.
പതിനാലാമത്തെ വയസ്സിൽ അവർ ഡാളസിലേക്ക് താമസം മാറുകയും അവിടെ വർഷങ്ങളോളം മക്കിന്നി ഹൈസ്കൂളിൽ പഠനം നടത്തുകയും ചെയ്തു.
ഒരു വർഷക്കാലം, ഗണിതശാസ്ത്രത്തിലോ ശാസ്ത്രത്തിലോ താൽപ്പര്യമുള്ള വിദ്യാർത്ഥികൾക്കായി നോർത്ത് ടെക്സസ് സർവകലാശാല നടത്തുന്ന ആദ്യകാല കോളേജ് പ്രവേശന പരിപാടിയായ ടെക്സസ് അക്കാദമി ഓഫ് മാത്തമാറ്റിക്സ് ആൻഡ് സയൻസ് പ്രോഗ്രാമിൽ പങ്കെടുത്തു.
ഔദ്യോഗികജീവിതം ലണ്ടൻ MCM എക്സ്പോ 2007
പതിനെട്ടാം വയസ്സിൽ സെഹറ്റ്നർ തനിക്ക് 8 വയസ്സുള്ളപ്പോൾ മുതൽ താൽപ്പര്യമുണ്ടായിരുന്ന അഭിനയ ജീവിതം ആരംഭിച്ചുകൊണ്ട് ലോസ് ആഞ്ചലെസിലേക്ക് താമസം മാറി.
ടാർട്ട് (2001), അമേരിക്കൻ പൈ 2 (2001), R.S.V.P. (2002), മെയ് (2002), ദി സോംഗ് ഓഫ് റോസ് (2003) തുടങ്ങി മറ്റ് പല സിനിമകളിലും അതോടൊപ്പം നിരവധി ടിവി പരമ്പരകളിലും പരസ്യചിത്രങ്ങളിലും അഭിനയിച്ചു.
WBയുടെ എവർവുഡ് എന്ന ഷോയിൽ ലെയ്‌നി ഹാർട്ടിനെ സെഹറ്റ്നർ അവതരിപ്പിച്ചു.
2005 ലെ സൺഡാൻസ് ഫിലിം ഫെസ്റ്റിവലിൽ ഒറിജിനാലിറ്റി ഓഫ് വിഷൻ സ്പെഷ്യൽ ജൂറി പ്രൈസ് നേടിയ ബ്രിക്ക് എന്ന സിനിമയിൽ, സെഹറ്റ്നർ ലോറ എന്ന സർപ്പ സുന്ദരിയായി അഭിനയിച്ചു.
2006 മാർച്ച് 21 ന് ലേക്‌ഷോർ റെക്കോർഡ്സ് പുറത്തിറക്കിയ ഈ ചിത്രത്തിന്റെ ശബ്‌ദലേഖന സിഡിയിൽ, "ദി സൺ ഹൂസ് റെയ്സ് ആർ ആൾ  എല്ലാം അബ്ലേസ്" എന്ന ഗാനത്തിലെ സെഹറ്റ്നറുടെ പൂർണ്ണവും എഡിറ്റ് ചെയ്യപ്പെടാത്തതുമായ പ്രകടനം അവതരിപ്പിച്ചിരുന്നു.
ബിനീത് എന്ന ത്രില്ലർ-ഹൊറർ ചലച്ചിത്രത്തിൽ ക്രിസ്റ്റി എന്ന പ്രധാന വേഷത്തിലും സെഹറ്റ്നർ പ്രത്യക്ഷപ്പെട്ടു.
2007 ൽ, മാരിസ ബെരെൻസണിനൊപ്പം ഫ്രഞ്ച് ഫാഷൻ മാഗസിൻ ജാലൂസ് അവരുടെ പത്താം വാർഷികം ആഘോഷിക്കുന്നതിനായി നിർമ്മിച്ച ""ജാലൂസ്: എലഗന്റേ, ഫേമസ്, ബ്യൂട്ടിഫുൾ, ജോളി" എന്ന ഹ്രസ്വചിത്രത്തിൽ സെഹറ്റ്നർ പ്രത്യക്ഷപ്പെട്ടു.
ഗ്രേയ്സ് അനാട്ടമി എന്ന ടെലിവിഷൻ പരമ്പരയുടെ ആറാം സീസണിൽ (2009–2010) 10 എപ്പിസോഡുകളിൽ ഡോ. റീഡ് ആദംസണിന്റെ ആവർത്തിച്ചുള്ള വേഷം സെഹറ്റ്നർ അവതരിപ്പിച്ചു.
മാരോൺ എന്ന ടെലിവിഷൻ പരമ്പരയിൽ മാർക്ക് മരോണിന്റെ കാമുകിയായ ജെന്നിന്റെ വേഷം സെഹറ്റ്നർ അവതരിപ്പിച്ചു.
2018 ൽ എബിസിയുടെ രാഷ്ട്രീയ നാടക പരമ്പരയായ ഡെസഗ്നേറ്റഡ് സർവൈവറിന്റെ രണ്ടാം സീസണിൽ വലേറിയ പോരിസ്‌കോവയുടെ ആവർത്തിച്ചുള്ള വേഷത്തിൽ സെഹറ്റ്നർ അഭിനയിച്ചു.
2020 ഒക്ടോബറിൽ ഡിസ്നി+ ൽ പ്രദർശിപ്പിച്ച ടെലിവിഷൻ പരമ്പരയായ ദി റൈറ്റ് സ്റ്റഫിൽ ബഹിരാകാശയാത്രികനായ ജോൺ ഗ്ലെന്റെ ഭാര്യ ആനി ഗ്ലെന്നായി നോറ സെഹറ്റ്നർ അഭിനയിച്ചിരുന്നു.
അവലംബം ↑ Jaloufashion ↑ ↑ ↑
പരിമാർജൻ നേഗി ഇംഗ്ലീഷ് വിലാസം https://ml.wikipedia.org/wiki/Parimarjan_Negi
ഇന്ത്യൻ ചെസ്സ് കളിക്കാരനും സെർജി കര്യാക്കിൻ കഴിഞ്ഞാൽ ലോകത്തിലെ ഏറ്റവും പ്രായം കുറഞ്ഞ ഗ്രാൻഡ്മാസ്റ്ററുമാണ് പരിമാർജൻ നേഗി .
(ജന: 9 ഫെബ്രുവരി 1993).
2006,ജൂലൈ 1 നു   കേവലം പതിമൂന്നാമത്തെ വയസ്സിലാണ് നേഗി ഗ്രാൻഡ്മാസ്റ്റർ പദവി കൈവരിച്ചത്.
നേഗിയുടെ ഫിഡെ റേറ്റിങ്ങ്  2012 പ്രകാരം 2641 ആണ്.
പുറംകണ്ണികൾ Interview with GM Parimarjan Negi Archived 2009-03-05 at the Wayback Machine by LatestChess.com, 10 June 2007 പരിമാർജൻ നേഗി player profile at ChessGames.com പരിമാർജൻ നേഗി player profile at the Internet Chess Club Interview Archived 2006-05-06 at the Wayback Machine http://www.hindu.com/2006/07/02/stories/2006070206481600.htm Archived 2007-10-01 at the Wayback Machine Rating data Archived 2006-10-20 at the Wayback Machine Chessdom - Parimarjan Negi wins Delhi State blitz Archived 2015-03-26 at the Wayback Machine Parimarjan in Paris – portrait of a young super-talent ChessBase.com അവലംബം Younger Indian chess prodigies: Sahaj Grover and Srinath Narayanan .
രഞ്ജിത്ത് ഇംഗ്ലീഷ് വിലാസം https://ml.wikipedia.org/wiki/Pa.
_Ranjith
ഒരു തമിഴ് ചലച്ചിത്ര സംവിധായകനും നിർമ്മാതാവുമാണ് പാ.
രഞ്ജിത്ത് .
2012-ൽ പുറത്തിറങ്ങിയ കോമഡി ചലച്ചിത്രമായ അട്ടക്കത്തി ആയിരുന്നു സംവിധാനം ചെയ്ത് പുറത്തിറങ്ങിയ ആദ്യത്തെ ചലച്ചിത്രം.
2014-ൽ രഞ്ജിത്ത് സംവിധാനം ചെയ്ത മദ്രാസ് എന്ന ചലച്ചിത്രം വിമർശകരിൽ നിന്നും അനുകൂലമായ അഭിപ്രായം സ്വന്തമാക്കി.
2016-ൽ രജനീകാന്തിനെ കേന്ദ്ര കഥാപാത്രമാക്കി കബാലി എന്ന ചലച്ചിത്രം സംവിധാനം ചെയ്തിട്ടുണ്ട്.
രജനീകാന്ത് കേന്ദ്ര കഥാപാത്രമായ കാലായാണ് പാ.
രഞ്ജിത്തിന്റെ പുറത്തിറങ്ങാൻ പോകുന്ന ചലച്ചിത്രം.
ചെന്നൈയിലെ ആവടിയ്ക്ക് സമീപം സ്ഥിതി ചെയ്യുന്ന കരളപ്പാക്കം എന്ന ഗ്രാമത്തിലാണ് രഞ്ജിത്ത് ജനിച്ചത്.
ചെന്നൈയിലെ ഗവ.
കോളേജ് ഓഫ് ഫൈൻ ആർട്സിൽ നിന്നും ബിരുദം നേടി.
കോളേജ് പഠനകാലത്ത് നടത്തിയ യാത്രകളാണ് തുടർന്ന് തന്റെ ചലച്ചിത്രങ്ങളുടെ കഥയ്ക്ക് ആധാരമായതെന്ന് ഒരു അഭിമുഖത്തിൽ രഞ്ജിത്ത് പറയുകയുണ്ടായി.
2006-ൽ ശിവ ഷൺമുഖം സംവിധാനം ചെയ്ത തങ്കപ്പൻസ്വാമി എന്ന ചലച്ചിത്രത്തിൽ സഹസംവിധായകനായി പ്രവർത്തിച്ചു.
തുടർന്ന് എൻ. ലിങ്കുസ്വാമി , വെങ്കട് പ്രഭു എന്നീ ചലച്ചിത്ര സംവിധായകരോടൊപ്പം സഹ സംവിധായകനായി പ്രവർത്തിച്ചിരുന്നു.
2006-ൽ വെങ്കട് പ്രഭുവിന്റെ ഒരു മലേഷ്യൻ ആൽബത്തിന്റെ സ്റ്റോറിബോർഡ് നിർമ്മാണത്തിലും പങ്കാളിയായിട്ടുണ്ട്.
തുടർന്ന് വെങ്കട് പ്രഭുവിനോടൊപ്പം 2007-ൽ പുറത്തിറങ്ങിയ ചെന്നൈ 600028 എന്ന ചലച്ചിത്രത്തിൽ അദ്ദേഹത്തേടൊപ്പം പ്രവർത്തിച്ചു.
അട്ടക്കത്തി
2011-ൽ രഞ്ജിത്തിന്റെ സുഹൃത്തായ മണി, ഒരു പുതിയ ചലച്ചിത്ര നിർമ്മാതാവായ സി.വി. കുമാറിന് രഞ്ജിത്തിനെ പരിചയപ്പെടുത്തുകയും രഞ്ജിത്തിന് ഒരു ചലച്ചിത്രം സംവിധാനം ചെയ്യാൻ അവസരം നൽകാൻ അഭ്യർത്ഥിക്കുകയും ചെയ്തു.
തുടർന്ന് 50 ദിവസം കൊണ്ട് അട്ടക്കത്തി എന്ന ചിത്രത്തിന്റെ ചിത്രീകരണം 1.75 കോടി രൂപ ഉപയോഗിച്ച് പൂർത്തിയാക്കി.
റിലീസിന് മുൻപ് ഉണ്ടായ റിവ്യൂകൾ കണ്ടതിനു ശേഷം സ്റ്റുഡിയോ ഗ്രീൻ എന്ന നിർമ്മാണ സ്ഥാപനം ചിത്രത്തിന്റെ വിതരണ അവകാശം സ്വന്തമാക്കി.
2012 ഓഗസ്റ്റിൽ ചിത്രത്തിന് അനുകൂലമായ അഭിപ്രായങ്ങൾ ലഭിച്ചു.
Rediff.com, "looks at youth and romance in a most refreshing way" എന്ന് ചിത്രത്തെക്കുറിച്ച് അഭിപ്രായപ്പെട്ടു.
സൈഫി, "we recommend that you make time for this charming little treat of a film, as it has an inherent sweetness and honesty that will stay with you" എന്ന് അഭിപ്രായപ്പെട്ടു.
അട്ടക്കത്തിക്കു ശേഷം സ്റ്റുഡിയോ ഗ്രീൻ, ഒരു പുതിയ ചിത്രത്തിനായി രഞ്ജിത്തിനെ സമീപിക്കുകയും രഞ്ജിത്തുമായി കരാറൊപ്പിടുകയും ചെയ്തു.
2012 ഡിസംബറിൽ, കാർത്തിയെ കേന്ദ്ര കഥാപാത്രമാക്കി സർപ്പട പരമ്പരൈ എന്ന പേരിൽ ചലച്ചിത്രം നിർമ്മിക്കുമെന്നും അറിയിച്ചിരുന്നു.
എന്നാൽ തുടർന്ന് ഈ ചലച്ചിത്രത്തിന്റെ ചിത്രീകരണം മാറ്റിവയ്ക്കുകയും പദ്ധതി ഉപേക്ഷിക്കുകയും ചെയ്തു.
2013 ജൂലൈയിൽ രഞ്ജിത്തും കാർത്തിയും പുതിയ ചലച്ചിത്രത്തിൽ ഒരുമിച്ച് പ്രവർത്തിക്കുമെന്നും എന്നാൽ ഈ ചിത്രത്തിന്റെ കഥയും സർപ്പട പരമ്പരൈയുടെ കഥയും വ്യത്യസ്തമാണെന്നും നിർമ്മാതാക്കൾ അറിയിച്ചു.
നിർമ്മാതാക്കൾക്ക് രണ്ട് തിരക്കഥകളും ഇഷ്ടപ്പെട്ടെങ്കിലും രഞ്ജിത്ത് മദ്രാസ് ചിത്രീകരിക്കാനാണ് തീരുമാനിച്ചത്.
ചിത്രത്തിന്റെ പ്രീ-പ്രൊഡക്ഷൻ സമയത്ത് രഞ്ജിത്ത് ചെന്നൈയിൽ തിരിച്ചെത്തി ചെന്നൈ നിവാസികളുടെ രീതികളും പ്രവൃത്തികളും വിശദമായി പഠിക്കുകയും ചെയ്തു.
കാർത്തിയെ കേന്ദ്രകഥാപാത്രമാക്കാനായി ചില മാറ്റങ്ങൾ തിരക്കഥയിൽ വരുത്തിയിട്ടുണ്ടെന്ന് ഈ സമയത്ത് രഞ്ജിത്ത് അറിയിക്കുകയുണ്ടായി.
കാതറീൻ ട്രെസ, കലൈയരസൻ എന്നിവർ മറ്റ് കഥാപാത്രങ്ങളെ അവതരിപ്പിച്ച ഈ ചിത്രത്തിന് വിമർശകരിൽ നിന്നും അനുകൂലമായ അഭിപ്രായങ്ങൾ ലഭിച്ചു.
മദ്രാസിലെ അഭിനേതാക്കളുടെ അഭിനയത്തിനും നല്ല അഭിപ്രായങ്ങൾ ലഭിച്ചു.
ദി ഹിന്ദുവിന്റെ ഉധവ് നൈഗ്, " Rarely does one get to see a Tamil film that reflects the social reality so closely and sketching a detailed account of life that the middle and the upper middle class know little about. Full marks to Pa. Ranjith for that " എന്ന് അഭിപ്രായപ്പെട്ടു.
ദി ന്യൂ ഇന്ത്യൻ എക്സ്പ്രസിന്റെ മാലിനി മന്നത്ത്, " With an engaging screenplay, deft narration, well fleshed out characters and actors well cast, Madras captures the feel, flavour and ambiance of North Madras with perfect precision " എന്നും അഭിപ്രായപ്പെട്ടു.
കബാലി
മദ്രാസിന്റെ കഥയിൽ ആകൃഷ്ടനായി ചലച്ചിത്രനടൻ സൂര്യ രഞ്ജിത്തിനെ സമീപിച്ചതിനുശേഷം സൂര്യയെ കേന്ദ്ര കഥാപാത്രമാക്കിക്കൊണ്ട് 2014-ൽ ഒരു ചിത്രം സംവിധാനം ചെയ്യാൻ ആരംഭിച്ചെങ്കിലും പിന്നീട് ചിത്രീകരണം നീട്ടിവയ്ക്കുകയായിരുന്നു.
ഇതിനെത്തുടർന്നാണ് കബാലിയുമായി ബന്ധപ്പെട്ട് രഞ്ജിത്ത് പ്രവർത്തിക്കാൻ ആരംഭിച്ചത്.
രജനീകാന്ത് , രാധിക ആപ്തേ എന്നിവരായിരുന്നു ഈ ചിത്രത്തിൽ കേന്ദ്ര കഥാപാത്രങ്ങളെ അവതരിപ്പിച്ചത്.
കാലാ
2018-ൽ രഞ്ജിത്തിന്റെ പുറത്തിറങ്ങാൻ പോകുന്ന ചലച്ചിത്രമാണ് കാലാ.
രജനീകാന്ത് , ഹുമ ഖുറേഷി , ഈശ്വരി റാവു , നാനാ പടേക്കർ എന്നിവരാണ് ഈ ചിത്രത്തിൽ കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്.
ധനുഷ് നിർമ്മിക്കുന്ന ഈ ചിത്രം തിരുനെൽവേലിയിൽ നിന്നും മുംബൈയിലെത്തി തുടർന്ന് ഒരു ഡോണായി മാറുന്ന വ്യക്തിയുടെ കഥയാണ് പറയുന്നത്.
ചലച്ചിത്രങ്ങൾ വർഷം ചലച്ചിത്രം പ്രവർത്തനങ്ങൾ മറ്റുള്ളവ സംവിധായകൻ കഥാകൃത്ത് നിർമ്മാതാവ് 2012 അട്ടക്കത്തി Y Y N 2014 മദ്രാസ് Y Y N മികച്ച സംവിധായകനുള്ള SIIMA പുരസ്കാരം നാമനിർദ്ദേശം, മികച്ച സംവിധായകനുള്ള ഫിലിംഫെയർ പുരസ്കാരം - തമിഴ് 2016 കബാലി Y Y N മികച്ച സംവിധായകനുള്ള എഡിസൺ അവാർഡ് നാമനിർദ്ദേശം, മികച്ച സംവിധായകനുള്ള ഫിലിംഫെയർ പുരസ്കാരം - തമിഴ് 2016 ലേഡീസ് ആന്റ് ജെന്റിൽവുമൺ N N Y ഡോക്യുമെന്ററി 2017 പരിയേറും പെരുമാൾ N N Y 2018 കാലാ Y Y N ചിത്രീകരണം അവലംബം ↑ 1 2 3 4 5 ↑ ↑ ↑ {{ cite web }} : Italic or bold markup not allowed in: | publisher= ( help ) ↑ ↑ ↑ ↑ ↑ {{ cite web }} : Italic or bold markup not allowed in: | work= ( help ) ↑ ↑
പി.കെ. പ്രകാശ് ഇംഗ്ലീഷ് വിലാസം https://ml.wikipedia.org/wiki/P.
K._Prakash
കേരളത്തിലെ  ശ്രദ്ധേയനായ ഒരു മാധ്യമ പ്രവർത്തകനും എഴുത്തുകാരനുമാണ് പി.കെ. പ്രകാശ് .
പരിസ്ഥിതി, മനുഷ്യാവകാശം, ദലിത്-ആദിവാസി, രാഷ്ട്രീയ മേഖലകളിലെ പ്രശ്നങ്ങൾ സംബന്ധിച്ച പ്രകാശിന്റെ റിപ്പോർട്ടുകൾ സവിശേഷ ശ്രദ്ധനേടിയവയാണ്‌.
മികച്ച മാധ്യമ പ്രവർത്തകനുള്ള രാംനാഥ് ഗോയങ്ക അവാർഡ്, മനുഷ്യാവകാശ പത്രപ്രവർത്തനത്തിനുള്ള പി യു സി എൽ അവാർഡ്, മികച്ച ഗ്രാമീണ റിപ്പോർട്ടിംഗിനുള്ള സ്റ്റേറ്റ്സ്മാൻ അവാർഡ് എന്നിവ ലഭിച്ചിട്ടുണ്ട്.
ആദിവാസികളുടെ ജീവിത അവസ്ഥയെ കുറിച്ചുള്ള റിപ്പോർട്ടുകൾക്കും ദലിത്-ആദിവാസി ഭൂമിപ്രശ്നം സംബന്ധിച്ച റിപ്പോർട്ടുകൾക്കും സംസ്ഥാന സർക്കാരിന്റെ അംബേദ്കർ മധ്യമ അവാർഡ് രണ്ടു പ്രാവശ്യം പി കെ പ്രകാശിനു ലഭിച്ചു.
പെരുമ്പാവൂർ മേതല  പുളിക്കൽ പി.എൻ കൃഷ്ണൻ നായരുടേയും ദേവകിഅമ്മയുടേയും മകനായി ജനിച്ച പി.കെ. പ്രകാശ് വിദ്യാർത്ഥിയായിരിക്കെ നടത്തിയ സജീവ രാഷ്ട്രീയ പ്രവർത്തനത്തിനു ശേഷമാണ് മാധ്യമ രംഗത്തേക്ക് വരുന്നത്.1995 മുതൽ 2010 വരെ മാധ്യമം ദിനപത്രത്തിലെ പ്രധാന മാധ്യമ പ്രവർത്തകരിലൊരാളായിരുന്നു.
പിന്നീട് റിപ്പോർട്ടർ ടിവിയുടെ രൂപീകരണത്തിൽ പ്രധാന പങ്കുവഹിച്ചു.2015 വരെ റിപ്പോർട്ടർ ടിവിയുടെ എക്സിക്യുട്ടീവ് എഡിറ്ററായിരുന്നു.
റിപ്പോർട്ടർ ടിവിയിൽ ബിഗ് സ്റ്റോറിയുടെ അവതാരകനായിരുന്നു.
2015ൽ പ്രകാശ് ചീഫ് എഡിറ്ററായി ഇൻഡ്യൻ ടെലഗ്രാം എന്ന ന്യൂസ് പോർട്ടൽ ആരംഭിച്ചു.
മൂന്നാർ ഭൂമി കൈയ്യേറ്റം 1999ൽമാധ്യമം ആഴ്ചപ്പതിപ്പിലൂടെ ആദ്യമായി പുറത്തു കൊണ്ടുവന്നു.
ഈ റിപ്പോർട്ടിന്റെ അടിസ്ഥാനത്തിലാണ് അന്ന് എൽ ഡി എഫ് കൺവീനറായിരുന്ന വി എസ് അച്യുതാനന്ദൻ മൂന്നാർ ഭൂമിപ്രശ്നത്തിൽ ഇടപെടുന്നത്.
കേരള രാഷ്ട്രീയത്തെ പിടിച്ചുലച്ച മതികെട്ടാൻ വനം കൈയേറ്റവും വാഗമൺ ഭൂമി കൈയേറ്റവും പുറത്തു കൊണ്ടുവന്നത് മാധ്യമം ആഴ്ചപ്പതിപ്പിലുടെയും മാധ്യമം പത്രത്തിലുടെയും പി കെ പ്രകാശായിരുന്നു.
കേരളത്തിലാദ്യമായി അവയവ കൊള്ള പുറത്തു കൊണ്ടുവന്നതും പി കെ പ്രകാശിന്റെ റിപ്പോർട്ടുകളിലുടെയാണ്.
ഇടുക്കി ജില്ലയിലെ പൂമാല കേന്ദ്രീകരിച്ച് കോഴിക്കോടേയും എറണാകുളത്തേയും സ്വകാര്യ ആശുപത്രികൾ ആദിവാസികളുടെ വൃക്ക തട്ടിയെടുക്കുന്നത് തെളിവുകൾ സഹിതം പ്രകാശ് പുറത്തു കൊണ്ടുവന്നു.
വലിയ വിവാദങ്ങൾക്ക് ഇത് വഴിയൊരുക്കി.
സംസ്ഥാന സർക്കാർ പൊലീസ് അന്വേഷണവും ഐഎംഎ എത്തിക്സ് കമ്മിറ്റി അന്വേഷണവും ദേശീയ പട്ടികവർഗ വകുപ്പ് പ്രത്യേക അന്വേഷണവും പ്രഖ്യാപിച്ചു.
കേരളത്തിൽ നടക്കുന്ന അവയവ കച്ചവടത്തെ കുറിച്ചുള്ള പ്രകാശിന്റെ റിപ്പോർട്ടുകൾ ഈ അന്വേഷണ കമ്മീഷനുകൾ പൂർണമായി ശരിവെച്ചു.
ആദിവാസി ഭൂമിപ്രശ്നം,മറയൂരിലെ ചന്ദനം കള്ളക്കടത്ത്,വനം കൈയ്യേറ്റം,കർഷക ആത്മഹത്യ,ആഗോള വത്കരണത്തിന്റെ ഫലമായി രാഷ്ട്രീയപാർട്ടികളിലുണ്ടാവുന്ന അപചയം  തുടങ്ങിയ വിഷയങ്ങളിലുള്ള പ്രകാശിന്റെ റിപ്പോർട്ടുകൾ, പലപ്പോഴും ഈ വിഷയങ്ങൾ പൊതുജനത്തിന്റെ സ്വത്വരശ്രദ്ധയിൽ കൊണ്ടുവരുന്നതിൽ വലിയ പങ്ക് വഹിച്ചു.
വി എസ് അച്യുതാനന്ദന്റെ ആത്മകഥ' സമരം തന്നെ ജീവിതം' പി കെ പ്രകാശിന്റെ രചനയാണ്.2005 ൽ മാധ്യമം വാർഷികപ്പതിപ്പിൽ പ്രസിദ്ധീകരിച്ച വി എസിന്റെ ആത്മകഥ പിന്നീട് പുസ്തകമാക്കി.
കേരളത്തിലെ ആദിവാസി ഭൂമിപ്രശ്നങ്ങളെക്കുറിച്ച് കെ ജയചന്ദ്രൻ ഫെലോഷിപ്പിന്റെ ഭാഗമായി പി കെ പ്രകാശ് എഴുതിയ അന്യാധീനപ്പെടുന്ന ഭൂമി: ആദിവാസി ഭൂമിപ്രശ്നത്തിന്റെ ചരിത്രവും രാഷ്ട്രീയവും' എന്ന പുസ്തകം ആദിവാസി ഭൂമിപ്രശ്നം സംബന്ധിച്ച റഫറൻസ്ഗ്രന്ഥമാണ്.
ഭാര്യ: അധ്യപികയായ ശൈലജ.
മകൾ ദേവിക.
പുരസ്കാരങ്ങൾ പി.യു.സി.എൽ.അവാർഡ് 2002ലും 2003ലും കേരള സർക്കാറിന്റെ അംബേദ്കർ മീഡിയ അവാർഡ് 2004ലും 2006ലും രാംനാഥ് ഗോയങ്ക എക്സലൻസി ഇൻ ജേർണലിസം അവാർഡ്-2007-08 സ്റ്റേറ്റ്സ്മാൻ അവാർഡ് ഫോർ റൂറൽ റിപ്പോർട്ടിംഗ് 2007.
നാഷനൾ ഫൗണ്ടേഷന്റെ ഫോർ ഇൻഡ്യയുടെ പന്ത്രാണ്ടാമത് നാഷണൽ മീഡിയ ഫെലോഷിപ്പ്.
മുംബെ ഹരിവംശ റായ് ബച്ചൻ ജേണലിസം അവാർഡ് 2002.
കെ ജയചന്ദ്രൻ ഫെലോഷിപ്പ് 2001.
കാലിക്കറ്റ് പ്രസ് ക്ലബ് തെരുവത്ത് രാമൻ അവാർഡ് 2002.
കാലിക്കറ്റ് പ്രസ് ക്ലബ് കെ സി മാധവ കുറുപ്പ് അവാർഡ് 2004ലും 2006ലും.
കേരള മീഡിയ അക്കാദമിയുടെ വി കരുണാകരൻ നമ്പ്യാർ അവാർഡ് 2006.
എറണാകുളം പ്രസ് ക്ലബിന്റെ പ്രഥമ സി പി മമ്മു അവാർഡ് 2006.
കേരള ശബ്ദം വാരികയും കൊല്ലം പ്രസ് ക്ലബും സംയുക്തമായി ഏർപ്പെടുത്തിയ ആർ കൃഷ്ണസ്വാമി അവാർഡ് 2006.
ചെന്നൈ ഏഷ്യൻ കൊളജ് ഓഫ് ജർണലിസം മീഡിയഡവലപ്മെന്റ് ഫൗണ്ടേഷൻ ഫെലോഷിപ്പ്.
മുകുന്ദൻ സി മേനോൻ ഫെലോഷിപ്പ് 2006.
ജയ്ജി പീറ്റർ ഫൗണ്ടേഷൻ ഫെലോഷിപ്പ് 2003.
റിപ്പോർട്ടർ ടിവിയിലെ ബിഗ്സ്റ്റോറിക്ക് ഉഗ്മ മാധ്യമ അവാർഡ് 2014.
അവലംബം പുറം കണ്ണി പി.യു.സി.എൽ അവാർഡ് സ്വീകരിച്ചുകൊണ്ട് നടത്തിയ പ്രസംഗം Archived 2016-03-03 at the Wayback Machine
കേരള നവോത്ഥാനം This article does not cite any sources .
Find sources: "കേരള നവോത്ഥാനം" – news · newspapers · books · scholar · JSTOR ( Learn how and when to remove this message ) വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇരുപതാം നൂറ്റാണ്ടിന്റെ തുടക്കത്തിലും പത്തൊന്പതാം  നൂറ്റാണ്ടിന്റെ ഒടുവിലുമായി കേരളത്തിൽ ഉണ്ടായ സാംസ്കാരികവും മതപരവുമായ പരിഷ്കരണ പ്രവർത്തനങ്ങളെ നവോത്ഥാനം എന്ന പേരിൽ പൊതുവായി വിവരിക്കുന്നു.
പൊതുവായ ചില സമാനതകളിൽ ഉപരിയായി വളരെ സൂക്ഷ്മായ വൈവിധ്യങ്ങളും രേഖപ്പെടുത്തേണ്ടതുണ്ട് ഈ  പരിഷ്കരണ പ്രസ്ഥാനങ്ങളെ അടയാളപ്പെടുത്തുമ്പോൾ.
പ്രധാനപ്പെട്ട നവോത്ഥാന ശില്പികൾ ശ്രീനാരായണഗുരു ഈ ഫലകം കേരള നവോത്ഥാനത്തെ വിവരിക്കുന്നു കേരള നവോത്ഥാനം ചരിത്രം
കേരളത്തിൽ ജീവിച്ചിരുന്ന സാമൂഹിക പരിഷ്കർത്താവും, നവോത്ഥാനനായകനും ആയിരുന്നു ശ്രീനാരായണഗുരു (1856- 1928 ).
കേരള നവോത്‌ഥാനത്തിന്റെ പിതാവ് എന്നറിയപ്പെടുന്ന ശ്രീ നാരായണഗുരു 1856 ആഗസ്ത് 20 ന് ചെമ്പഴന്തിയിലെ വയൽവാരം വീട്ടിൽ മാടൻ  ആശാന്റേയും കുട്ടിയമ്മയുടെയും മകനായാണ് ജനനം.
നാണു എന്നാണ് ബാല്യകാല പേര്.
"ഇന്ത്യൻ പോസ്റ്റൽ സ്റ്റാമ്പിൽ ചിത്രം വന്ന ആദ്യമലയാളിയാണ് ശ്രീ നാരായണഗുരു" (1967 ആഗസ്ത് 21).
SNDP യുടെ ആദ്യത്തെയും എക്കാലത്തെയും പ്രസിഡന്റ്‌ ആണ് ശ്രീ നാരായണഗുരു.
ജനന മരണ ദിനങ്ങൾ കേരള ഗവണ്മെന്റ് അവധി ദിനമായി ആചരിക്കുന്ന ഒരേയൊരു മലയാളിയാണ് ശ്രീ നാരായണഗുരു.
ഗജേന്ദ്രമോക്ഷം വഞ്ചിപ്പാട്ടാണ് ആദ്യ കൃതി.
നാണു ആശാൻ എന്നറിയപ്പെട്ട നവോത്‌ഥാന നായകനാണ് ഗുരു.
1904 ലാണ് ഗുരു ശിവഗിരി മഠം  സ്ഥാപിച്ചത്.1904 ൽ തിരുവിതാംകൂർ ഗവർമെന്റ് എല്ലാത്തരത്തിലുമുള്ള കോടതി വ്യവഹാരങ്ങളിൽ നിന്നും ശ്രീ നാരായണ ഗുരുവിനെ മുക്തനാക്കി.1911 ലെ സെൻസെസ് റിപ്പോർട്ടിൽ ശ്രീ നാരായണഗുരുവിനെ ദേശീയ വിശുദ്ധനായി പ്രഖ്യപിച്ചു.
ഗുരു 1915 ൽ പുലയ വിദ്യാർത്ഥികളെ മാത്രം ഉൾപ്പെടുത്തി മിശ്രഭോജനം നടത്തി.
1916ൽ കാഞ്ചീപുരത്തു നാരായണ സേവാ ആശ്രമം സ്ഥാപിച്ചു.
ജി ശങ്കര കുറുപ്പ് ശ്രീ നാരായണ ഗുരുവിനെ രണ്ടാം ബുദ്ധനെന്നു വിശേഷിപ്പിച്ചു.
1913ൽ ആലുവയിൽ അദ്വൈതാശ്രമം സ്ഥാപിച്ചു.
മറ്റൊരു രാജ്യത്തിന്റെ പോസ്റ്റൽ സ്റ്റാമ്പിൽ ചിത്രം വന്ന ആദ്യ മലയാളിയാണ് ഗുരു (ശ്രീലങ്ക).
നാണയത്തിൽ ചിത്രീകരിക്കപ്പെട്ട ആദ്യമലയാളി കൂടിയാണ് ശ്രീ നാരായണഗുരു.2006ൽ 150 ആം ജന്മവാർഷികത്തിൽ റിസർവ് ബാങ്ക് അഞ്ചു രൂപ നാണയമാണ് ഗുരുവിനോടുള്ള ആദരസൂചകമായി ഇറക്കിയത്.
go [1] കേരളത്തിൽ നിലനിന്നിരുന്ന സവർണ മേൽക്കോയ്മ, തൊട്ടുകൂടായ്മ , തീണ്ടിക്കൂടായ്മ തുടങ്ങിയ സമൂഹ്യതിന്മകൾക്കെതിരെ പോരാടിയ അദ്ദേഹം കേരളീയ സമൂഹത്തെയാകെ നവോത്ഥാനത്തിലേയ്ക്ക് നയിച്ചു.
ജാതി വ്യവസ്ഥയെ ചോദ്യം ചെയ്യ്ത ഏറ്റവും പ്രധാനപ്പെട്ട സാമൂഹിക പരിഷ്കർത്താവാണ് ശ്രീനാരായണ ഗുരു.
ബ്രാഹ്മണരേയും മറ്റു സവർണജാതികളെയും കുറ്റപ്പെടുത്തുന്നതിനു പകരം ഗുരു വിദ്യാലയങ്ങളും ക്ഷേത്രങ്ങളും സ്ഥാപിച്ച് അവർണ്ണരുടെ ഉന്നമനത്തിനു വേണ്ടി പ്രവർത്തിച്ചു.
മറ്റുള്ളവരോടുള്ള തുറന്ന സമീപനവും അഹിംസാപരമായ തത്ത്വചിന്തയും അദ്ദേഹത്തിന്റെ മുഖമുദ്രകളായിരുന്നു.
സാമൂഹ്യതിന്മകൾക്കെതിരെയുള്ള പോരാട്ടമായിരുന്നു അദ്ദേഹത്തിന്റെ ജീവിതം.
മന്നത്ത് പത്മനാഭൻ :
നായർ സമുദായത്തിൽ നിന്നുമുള്ള പരിഷ്ക്കർത്താവായിരുന്നു മന്നത്തു പദ്മനാഭൻ കേരളത്തിലെ സാമൂഹിക- സാമുദായിക നവോത്ഥാനത്തിൽ പ്രധാന പങ്കുവഹിച്ച വ്യക്തിയാണ് മന്നത്ത്‌ പത്മനാഭൻ (ജനുവരി 2, 1878 - ഫെബ്രുവരി 25, 1970).
(കൊല്ലവർഷം 1053 ധനു 20) നായർ സർവീസ്‌ സൊസൈറ്റിയുടെ സ്ഥാപകനാണ് ഇദ്ദേഹം [1].
ഇദ്ദേഹത്തെ അന്നത്തെ രാഷ്‌ട്രപതി ഭാരത കേസരി [2]സ്ഥാനം നൽകി ആദരിച്ചിട്ടുണ്ട്.
പത്മഭൂഷൺ പുരസ്കാരവും ലഭിച്ചിട്ടുണ്ട്.
അയ്യൻകാളി :
അയ്യങ്കാളി (അയ്യൻ കാളി) (28 ആഗസ്ത് 1863-1941)ബ്രിട്ടീഷ് ഇന്ത്യയിലെ തിരുവതാൻകൂർ രാജ്യത്തെ അയിത്ത വിഭാഗക്കാരായി കരുതപ്പെട്ടിരുന്ന വിഭാഗങ്ങളുടെ ഉന്നമനത്തിന് വേണ്ടി പ്രവർത്തിച്ച ഒരു സാമൂഹിക പരിഷ്കർത്താവായിരുന്നു.
ഇന്ന് ദളിതർ എന്ന് വിളിക്കപ്പെടുന്ന വിഭാഗത്തിന്റെ പുരോഗതിക്ക് കാരണമായ സാമൂഹ്യമാറ്റങ്ങൾക്ക് നിതാനമായത് അദ്ദേഹത്തിന്റെ പ്രവർത്തനങ്ങളായിരുന്നു ചട്ടമ്പിസ്വാമികൾ
ചട്ടമ്പിസ്വാമികൾ അഥവാ പരമഭട്ടാരക വിദ്യാധിരാജ ചട്ടമ്പിസ്വാമികൾ (ഓഗസ്റ്റ് 25, 1853 - മേയ് 5, 1924, തിരുവനന്തപുരത്ത് ജനനം) കേരളത്തിന്റെ സാമൂഹിക നവോത്ഥാനത്തിൽ നിർണ്ണായക പങ്കുവഹിച്ച ആത്മീയാചാര്യനായിരുന്നു.
ഹിന്ദുമതത്തിലെ ബ്രാഹ്മണാധിപത്യത്തെ ചോദ്യം ചെയ്താണ് അദ്ദേഹം പൊതുരംഗത്തു ശ്രദ്ധേയനായത്.
വർണ്ണാശ്രമ വ്യവസ്ഥയുടെ നിഷേധം, സ്ത്രീപുരുഷ സമത്വവാദം, സാർവത്രിക വിദ്യാഭ്യാസത്തിനുള്ള ആഹ്വാനം എന്നിങ്ങനെ അതുവരെ കേരളീയ സമൂഹം ചർച്ച ചെയ്യാത്ത വിഷയങ്ങൾ ചട്ടമ്പിസ്വാമികൾ പൊതുവേദികളിൽ അവതരിപ്പിച്ചു.
മതപുരാണങ്ങളെയും ആചാരങ്ങളെയും യുക്തിയുടെ വെളിച്ചത്തിൽ സമീപിക്കുകയായിരുന്നു അദ്ദേഹത്തിന്റെ പ്രവർത്തനശൈലി.
ഡോ. അയ്യത്താൻ ഗോപാലൻ :(3 മാർച്ച് 1861 - 2 മേയ് 1948)
" ദർസർജി ", " ദർസർസാഹിബ് "എന്നും റാവു സാഹിബ് (ബ്രിട്ടീഷുകാർ നൽകിയ ബഹുമതി )  എന്നും അറിയപ്പെടുന്നു.
റാവുസാഹിബ് ഡോ. അയ്യത്താൻ ഗോപാലൻ (3 മാർച്ച് 1861 - 2 മേയ് 1948)  കേരളത്തിലെ സാമൂഹ്യ നവോത്ഥാന നായകരിലൊരാളായിരുന്നു.
അനാചരങ്ങളോടുള്ള പ്രതിഷേധം സ്വന്തം കുടുമ മുറിച്ചു കൊണ്ട് നടത്തിയ നവോത്ഥാന നായകൻ ആയിരുന്നു ഡോക്ടർ.
അയ്യത്താൻ ഗോപാലൻ.
രാജാറാം മോഹൻറോയ് സ്ഥാപിച്ച ബ്രഹ്മസമാജത്തിന്റെ (1898 ) കേരളത്തിലെ സ്ഥാപകനും, 
നേതാവും, പ്രചാരകനുമായിരുന്നു.
ജാതി അഭിമാനത്തിന്റെ പ്രതീകമായിരുന്ന "കുടുമ" മുറിച്ചു കളഞ്ഞതിന്റെ പേരിൽ മാതൃഗൃഹത്തിൽ നിന്നു പുറത്താക്കപ്പെട്ട നവോത്ഥാന നായകൻ ആയിരുന്നു റാവു സാഹിബ് ഡോക്ടർ അയ്യത്താൻ ഗോപാലൻ.
വിഗ്രഹാരാധനയെ എതിർക്കുക, മിശ്ര വിവാഹം നടത്തുക, മിശ്ര ഭോജനം നടത്തുക,  അയിത്തവും ജാതി വ്യത്യാസവും നിർമാർജ്ജനം ചെയ്യുക, കൂട്ട പ്രാർത്ഥനകളും കൂട്ടായ്മ സംവാദങ്ങളും നടത്തുക തുടങ്ങിയ ബ്രഹ്മ സമാജ പരിപാടികൾ അദ്ദേഹം ഏറ്റെടുത്തു.
സ്ത്രീ വിദ്യാഭ്യാസം വ്യാപകമാക്കുക, സ്ത്രീ പുരുഷ സമത്വം പാലിക്കുക,അയിത്ത വിഭാഗക്കാരായി കരുതപ്പെട്ടിരുന്ന വിഭാഗങ്ങളുടെ ഉന്നമനത്തിനും അവരുടെ വിദ്യാഭ്യാസത്തിനും വേണ്ടി പ്രവർത്തിക്കുക, ബാലന്മാരിലും, വിദ്യാർത്ഥികളിലും മാനവികതയുടെ മൂല്യങ്ങൾ വളർത്തിയെടുക്കുക, സാമൂഹിക പ്രവർത്തനങ്ങളിലേക്ക് അവരെ ആകർഷിക്കുക മുുതലായ പ്രവർത്തനങ്ങൾക്കായി, ഭാര്യ കല്ലാട്ട് കൗസല്യയുമൊത്ത് " സുഗുണവർധിനിപ്രസ്ഥാനം "1900 ൽ രൂപീകരിച്ചു .
1909-ൽ ഡിപ്രസ്ഡ് ക്ലാസ്സെസ് മിഷൻ (Depressed Classes Mission) എന്ന സംഘടയ്ക്ക് തുടക്കമിട്ടു ഹരിജന ഉന്നമനത്തിനും അവരുടെ വിദ്യാഭ്യാസത്തിനായി വിദ്യാലയങ്ങൾ ആരംഭിച്ചു, ലേഡി ചന്ദാവർക്കർ പ്രാഥമിക വിദ്യാലയം തുറന്നു,  സൌജന്യ വിദ്യാഭ്യാസം നൽകി.
അയ്യത്താൻ ഗോപാലന് ബ്രഹ്മ സമാജത്തിന്റെ പ്രവർത്തനങ്ങളിൽ സഹായിക്കാൻ അനുയായികളായി മുൻപന്തിയിലുണ്ടായിരുന്നത് വയലേരി കുഞ്ഞിക്കണ്ണൻ ഗുരുക്കളും ( വാഗ്ഭടാനന്ദൻ ) കാരാട്ട് ഗോവിന്ദ മേനോനും ( ബ്രഹ്മാനന്ദ സ്വാമികൾ ) ആയിരുന്നു.
ഡോ. ഗോപാലന്റെ ആവശ്യമനുസരിച്ച് ബ്രഹ്മസങ്കീർത്ത്നം എന്ന കവിത രചിക്കുകയും ബ്രഹ്മസമാജത്തിന് വേണ്ടി പ്രവർത്തിക്കുകയും ചെയ്യതതിനാൽ ഗോവിന്ദ മേനോന് ആദരസൂചകമായി ഡോക്ടർ ആയ്യത്താൻ ഗോപാലൻ നൽകിയ പേരാണ്   " ബ്രഹ്മാനന്ദ സ്വാമി " എന്നുള്ളത്.
"ബ്രഹ്മസമാജത്തിന്റെ ബൈബിൾ" എന്നറിയപ്പെടുന്ന"ബ്രഹ്മധർമ്മ" എന്ന കൃതി മലയാളത്തിലേക്ക് തജ്ജമ ചെയ്തു.
"സാരജ്ഞിനിപരിണയം" "സുശീലാദുഃഖം" എന്ന സംഗീത നാടകങ്ങളുടെ കർത്താവുമാണ് ഡോക്ടർ അയ്യത്താൻ ഗോപാലൻ.
ബ്രഹ്മസമാജത്തിന്റെ വാർഷിക പൊതുയോഗത്തിൽ രവീന്ദ്രനാഥ ടാഗോർ ഡോ. ആയ്യത്താൻ ഗോപാലനെ " കേരളത്തിന്റെ രാജാറാം മോഹൻ റോയ് " എന്ന് വിശേഷിപ്പിച്ചിരുന്നു.
അദ്ദേഹത്തിന്റെ സാമൂഹ്യപരിഷ്കരണ പ്രവർത്തനങ്ങളെ മുൻ നിറുത്തി 1917 ൽ ബ്രിട്ടീഷ് സർക്കാർ 'റാവു സാഹേബ് ' പട്ടം നൽകി ആദരിച്ചു.
ബ്രഹ്മാനന്ദ ശിവയോഗി :(26 ആഗസ്റ്റ് 1852 - 10 സെപ്തംപർ 1929):
അന്ധ വിശ്വാസങ്ങൾക്കും അനാചാരങ്ങൾക്കുമെതിരെ പൊരുതിയ കേരളത്തിലെ ഒരു സാമൂഹികപരിഷ്കർത്താവാണ്.
ബ്രഹ്മസമാജവുമായി ചേർന്ന് പ്രവർത്തിച്ചു.
ഡോ. അയ്യത്താൻ ഗോപാലന്റെ ആവശ്യമനുസരിച്ച് ബ്രഹ്മസങ്കീർത്ത്നം എന്ന കവിത രചിക്കുകയും അതിൽ പിന്നീട് അദ്ദേഹത്തേ ഡോ. ഗോപാലൻ "ബ്രഹ്മാനന്ദ സ്വാമി" എന്ന പേരു നൽകി ആദരിക്കുകയും ചെയ്തു.
ബ്രഹ്മാനന്ദ ശിവയോഗി 1918 ൽ ആനന്ദ മഹാസഭ സ്ഥാപിച്ചു.
വിഗ്രഹാരാധനക്കെതിരായും ജാതി സമ്പ്രദായത്തിനെതിരായും ശക്തിയായി വാദിച്ചയാളാണ് ശിവയോഗി.1918 ഏപ്രിൽ 21,22 എന്നീ തീയതികളിൽ കേരളത്തിന്റെ എല്ലാ ഭാഗങ്ങളിൽ നിന്നും സിലോണിൽ നിന്നുമുള്ള സമാജം പ്രതിനിധകളുടെ സമ്മേളനം സിദ്ധാശ്രമത്തിൽനചേർന്ന് ആനന്ദമഹാസഭ എന്ന സംഘടനയ്ക്ക് രൂപം കൊടുത്തു.
വാഗ്ഭടാനന്ദൻ :(ജനനം 1885 ഏപ്രിൽ 27- മരണം1939 ഒക്ടോബർ 29)
ഇരുപതാം ശതകത്തിൽ കേരളത്തിൽ ഉണ്ടായ നവോത്ഥാനത്തിൽ പങ്കുവഹിച്ച പ്രമുഖ ഹിന്ദു ആത്മീയാചാര്യന്മാരിൽ ഒരാളാണു് വാഗ്ഭടാനന്ദൻ.
വയലേരി കുഞ്ഞിക്കണ്ണൻ എന്നതായിരുന്നു പൂർവ്വാശ്രമത്തിലെ പേര്‌.1905ൽ കോഴിക്കോട്ടെത്തിയ വി കെ ഗുരുക്കൾ , ഡോ. അയ്യത്താൻ ഗോപാലൻ റെ പ്രവർത്തനങ്ങളിൽ ആകൃഷ്ഠനായി, ബ്രഹ്മസമാജത്തോടോപ്പം ചേർന്നു പ്രവർത്തിച്ചു.
1910ൽ കോഴിക്കോട് ടൗൺഹാളിൽ ബ്രഹ്മാനന്ദ സ്വാമിയുടെ പ്രഭാഷണം കേട്ടതോടെ അദ്ദേഹത്തിന്റെ ശിഷ്യനായി മാറി.
തുടർന്ന് മലബാറിലുടനീളം പ്രഭാഷണങ്ങൾ .
ബ്രഹ്മാനന്ദ സ്വാമിയാണ് ശിഷ്യന് വാഗ്ഭടാനന്ദൻ എന്ന പേര് നൽകിയത്.
വിഗ്രഹാരാധനയെയും അനാചാരങ്ങളെയും അദ്ദേഹം കടന്നാക്രമിച്ചു.
ബ്രഹ്മാനന്ദ ശിവയോഗിയുടെ വീക്ഷണങ്ങളുമായി വിയോജിച്ചാണ് സ്വന്തം പ്രവർത്തനങ്ങൾ ആരംഭിച്ചത്.1917 -ൽ ഇദ്ദേഹം ആത്മവിദ്യാ സംഘം സ്ഥാപിച്ചു.
ജാതിവ്യവസ്ഥക്കും വിഗ്രഹാരാധനക്കുമെതിരേയുള്ള പോരാട്ടമാണ് വാഗ് ഭടാനന്ദ ഗുരുവും ആത്മവിദ്യാസംഘവും നടത്തിയത്.
വി.ടി.ഭട്ടതിരിപ്പാട്
വെള്ളിത്തിരുത്തി താഴത്ത് കറുത്ത പട്ടേരി രാമൻ ഭട്ടതിരിപ്പാട് (1896-1982) എന്ന വി.ടി എന്ന ചുരുക്കപ്പേരിൽ അറിയപ്പെടുന്ന വി.ടി.ഭട്ടതിരിപ്പാട് ഒരു ഭാരതീയ സാമൂഹിക വിമർശകനും അറിയപ്പെടുന്ന നാടക പ്രവർത്തകനും സ്വതന്ത്ര സമര സേനാനിയും നമ്പൂതിരി സമുദായത്തിൽ നിലനിന്നിരുന്ന ജാതിവ്യവസ്ഥക്കും യാഥാസ്ഥിതിക്കുമെതിരെ പ്രവർത്തിച്ചവരിൽ പ്രമുഖനാണ്.
വാണിയ കുരുവള്ളി
കുറൂളി ചേകോൻ (ജനനം:1861-1913) 
കേരളത്തിലെ ജന്മിത്തതിന് എതിരെ പോരാടുകയും പാവപ്പെട്ടവർക്കും ആദിവാസികൾക്കും വേണ്ടി പ്രവർത്തിക്കുകയും ചെയ്ത ഒരു രക്തസാക്ഷിയാണ് കുറൂളി ചേകോൻ.
ഇദ്ദേഹം കടത്തനാടാൻ സിംഹം എന്ന പേരിൽ ആണ് അറിയപ്പെടുന്നത്.
കല്ലിങ്ങൽ മഠത്തിൽ രാരിച്ചൻ മൂപ്പൻ
ആദ്യകാലത്ത് ഡോക്ടർ അയ്യത്താൻ ഗോപാലൻന്റെ ബ്രഹ്മസമാജ പ്രവർത്തനത്തിൽ ആകൃഷ്ടനായി ഗോപലനോടൊപ്പം ചേർന്ന് പ്രവർത്തിച്ചു.